text: 200 smågrise sluppet løs
  02 juni 2016 kl. 11.51
  I Ellum ved Løgumkloster fik 200 smågrise i dag græs under tæerne.
  Frilandsgrisene blev lukket ud på en mark. Her det planen at de skal leve resten af deres liv, indtil de er store nok til at blive slagtet.
  Det er dejligt. Man kan høre på grisene, at de nyder at gå rundt her.
  
  Slip Frilandsgrisen løs er et nyt initiativ, der ifølge landmand Poul Outzen og Friland skal højne dyrevelfærden og imødekomme de danske forbrugeres efterspørgsel på god dyrevelfærd.
  Det kan sammenlignes med, når køerne slippes ud i april, men i mindre målestok.
  - Det er dejligt. Man kan høre på grisene, at de nyder at gå rundt her, svineavler i Ellum, Poul Outzen, til TV SYD.
  De 200 grise er allerede reserveret, og kommer til at ende deres dage som frilandsflæskestege i køledisken hos supermarkedet Meny.
  